Opdateret klokken 12:22: DMI's varsel om tæt tåge er ikke længere gældende, men tågen ligger stadig over Nordjylland. Fredagen morgen vil der i hele Nordjylland være tæt tåge varsler DMI. Varslet er et såkaldt kategori 1 varsel, hvilket vil sige, at der er voldsomt vejr. Tågen vil mange steder være så tæt, at sigtbarheden vil være på under 100 meter. Når tågen er så tæt som her til morgen, kan det forsage øget risiko for trafikuheld. Derfor skriver DMI også, at man skal køre forsigtigt og være ekstra opmærksom, når man bevæger sig ud i trafikken. Den forsigtige kørsel og det tætte tågelag er også medvirkende til, at transporttiden kan være længere end normalt. Derfor kan det være en god idé at køre hjemmefra tidligere end planlagt, så man kan nå både på arbejde og aflevere børnene til tiden. Hold afstand og husk lyset Fra politiet lyder opfordringen, at det er vigtigt at holde god afstand, når man bevæger sig ud i trafikken. Derudover lyder melding, at trafikanter skal huske korrekt lygteførring. Det vil sige lys på bilen både for og bag, samt tågelygter bag på bilen.
DMI varsler, at der i Nordjylland frem til fredag morgen klokken 9.30 vil være tæt tåge. Varslet gælder for hele landet.